1.

ei vastusta sitä, että komissio asetusluonnos hyväksytään, kun otetaan huomioon komissiolta sen 5. toukokuuta 2008 päivätyssä kirjeessä saatu muodollinen sitoumus seuraavien toimien toteuttamisesta komission sisäisten menettelyjen, jotka koskevat uusien vaihtoehtoisten testausmenetelmien validoimista ja lainsäädännöllistä hyväksymistä, tehostamiseksi ja nopeuttamiseksi: — komissio ottaa käyttöön ”sääntelyn kannalta relevantin alustavan analyysin” kaikissa tapauksissa sen varmistamiseksi, että tämän jälkeen suoritettavassa tieteellisessä validoinnissa keskitytään testausmenetelmiin, joilla on paras mahdollinen potentiaali olla sopivia selvästi määriteltyihin sääntelytarkoituksiin; — komissio vähentää vaiheiden määrää ja ottaa käyttöön uudet ja selkeät aikarajat tämänhetkisen prosessin rationalisoimiseksi ja nopeuttamiseksi siltä osin kuin tämä liittyy neuvoa-antavien komiteoiden rooliin ja jäsenvaltioiden kuulemiseen; — komissio tekee kaikki tärkeät menettelyä koskevat päätökset pääjohtajatasolla; — yhteisen tutkimuskeskuksen kuluttajien terveyden ja kuluttajansuojan laitoksen organisaatiomuutos antaa tärkeän panoksen nopeutettaessa tämänhetkisiä toimia, joilla edistetään vaihtoehtoisia menettelytapoja ja niiden validointia Euroopan vaihtoehtoisten tutkimusmenetelmien keskuksen ECVAMin kautta. Tämä merkitsee ECVAMin työn vahvistamista muiden kuluttajien terveyden ja kuluttajansuojan laitoksen ryhmien tuella. Kuluttajien terveyden ja kuluttajansuojan laitos kehittää myös integroitua testausstrategiaa, jolla tehostaan synergiaa monien kuluttajien terveyden ja kuluttajansuojan laitoksen täydentävien toimien kanssa ja mahdollistetaan kokonaisvaltaisempi ja tehokkaampi riskinarviointi, mikä on keskeisellä sijalla sääntelyprosessissa, ja näin voidaan välttää tarpeettomia sisäisistä siirroista aiheutuvia viiveitä. Integroidun testausryhmän vahvuus on vuonna 2009 arviolta 85 henkeä (ECVAMin tämänhetkiset 62 henkeä mukaan lukien). Osana sen panosta rationalisoitaessa tieteellisestä validoinnista lainsäädännölliseen hyväksymiseen johtavaa prosessia kuluttajien terveyden ja kuluttajansuojan laitos takaa lainsäädännöllisen hyväksymisprosessin jatkuvan seurannan sekä komissiossa että OECD:n tasolla; — tarkistettu menettely on entistä avoimempi. Uusien menetelmien lainsäädännöllistä hyväksymistä koskevat menettelyt julkistetaan komission verkkosivuilla, kunhan käynnissä oleva tarkistus saadaan muodollisesti päätökseen. Ehdotettujen vaihtoehtoisten menetelmien tämänhetkinen tila esitetään erityisellä verkkosivulla, jonka yhteinen tutkimuskeskus perustaa ja jonka avulla asiasta kiinnostuneet tahot voivat seurata etenemistä. Tietoja päivitetään säännöllisesti. Niin tehdään siitä lähtien, kun ehdotetuista uusista vaihtoehtoisista menetelmistä on tehty alustava lainsäädännöllinen analyysi. Verkkosivuilla ilmoitetaan myös päätöksistä luopua tietystä testausmenetelmästä, ja tällaisten päätösten syistä; — komissio takaa, että sidosryhmät voivat osallistua tarkkailijoina toimivaltaisten viranomaisten kokouksiin sekä Euroopan kemikaaliviraston komiteoihin (teollisuuskemikaalien osalta), kun kyseessä on muiden kuin eläinkokeiden validointi; — REACH-asetuksen 13 artiklan 2 kohtaa vastaavalla tavalla komissio huolehtii entistä avoimemmasta menettelystä, joka käsittää sidosryhmien kuulemisen, ennen kuin esitetään ehdotuksia testimenetelmiä koskevan asetuksen mukauttamiseksi tekniseen kehitykseen; — komissio antaa käytettäviin tarvittavat resurssit sen takaamiseksi, että saadaan aikaan todellista edistystä, erityisesti niin, että hakemuksia OECD:n testausta koskevia suuntaviivoja käsittelevään ohjelmaan (Tes Guidelines Programme, TGP) siirtoa varten pyydetään lähitulevaisuudessa ammattitaitoiselta henkilökunnalta, jolla on sopivaa ammattitaitoa. Se tarkastelee mahdollisuuksia antaa taloudellista apua OECD:n TGP-ohjelman sihteeristölle niin, että keskitytään erityisesti vaihtoehtoisten testausmenetelmien lainsäädännölliseen hyväksymiseen; — komissio seuraa OECD:n menettelyä tarkoin kussakin yksittäisessä tapauksessa varmistaakseen, että tämän menettelyn käyttäminen ei aiheuta tarpeettomia viiveitä. Samalla se tarkastelee järjestelmällisesti ja säännöllisesti kunkin vaihtoehtoisen menetelmän edistystä. Kaikki perusteettomat viivästykset tietyn menetelmän yhteydessä johtavat siihen, että komissio käynnistää EU:n menettelyn asianomaisen menetelmän lainsäädännöllistä hyväksymistä varten;